stanford-oval/wikipedia huggingface dataset:
สโมสรวอลเลย์บอลบางกอกกล๊าส
ผู้เล่นนำเข้า

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| ฤดูกาล | หมายเลข | ผู้เล่น | ตำแหน่ง | ประเทศ | รายการที่ร่วมแข่งขัน | รายการที่ร่วมแข่งขัน | รายการที่ร่วมแข่งขัน | รายการที่ร่วมแข่งขัน |
| ฤดูกาล | หมายเลข | ผู้เล่น | ตำแหน่ง | ประเทศ | ไทยแลนด์ลีก | ไทยแลนด์ลีก | ซูเปอร์ลีก | ชิงแชมป์เอเชีย |
| ฤดูกาล | หมายเลข | ผู้เล่น | ตำแหน่ง | ประเทศ | เลก 1 | เลก 2 | ซูเปอร์ลีก | ชิงแชมป์เอเชีย |
| 2014–15 | 20 | เหงียน ถิ หง็อก ฮวา | ตัวบล็อกกลาง |  เวียดนาม | ✔ | ✔ | – | ✔ |
| 2014–15 | 21 | อเล็กซานดรา เซอร์ซิซ | ตัวตบตรงข้ามหัวเสา |  เซอร์เบีย | – | – | ✔ | – |
| 2014–15 | 6 | นะโอะโกะ ฮะชิโมะโตะ | ตัวเซต |  ญี่ปุ่น | – | – | ✔ | – |
| 2015–16 | 20 | เหงียน ถิ หง็อก ฮวา | ตัวบล็อกกลาง |  เวียดนาม | ✔ | ✔ | – | ✔ |
| 2015–16 | 6 | จัน ธิ ธาน ธุย | ตัวตบตรงข้ามหัวเสา |  เวียดนาม | – | ✔ | – | – |
| 2015–16 | 4 | จอร์แดน สก๊อตต์ | ตัวตบตรงข้ามหัวเสา |  สหรัฐ | – | – | ✔ | – |
| 2015–16 | 16 | แอชลีย์ เฟรเซอร์ | ตัวตบหัวเสา |  สหรัฐ | – | – | – | ✔ |
| 2016–17 | 20 | เหงียน ถิ หง็อก ฮวา | ตัวบล็อกกลาง |  เวียดนาม | ✔ | ✔ | – | – |
| 2016–17 | 16 | แอชลีย์ เฟรเซอร์ | ตัวตบหัวเสา |  สหรัฐ | ✔ | ✔ | ✔ | – |
| 2017–18 | 20 | ซอนย่า มิคิสโควา | ตัวตบตรงข้ามหัวเสา |  เช็กเกีย | ✔ | – | – | – |
| 2017–18 | 7 | แอนนา มาเรีย สปาโน | ตัวตบหัวเสา |  กรีซ | ✔ | ✔ | ✔ | – |
อดีตผู้เล่น

| --- | --- |
 ณัฐณิชา ใจแสน  วิลาวัณย์ อภิญญาพงศ์  ปวีณ์นุช เรืองรัมย์  มลิวรรณ ปราบณรงค์  ฐิตาภา ทองสีดี  สุทัตตา เชื้อวู้หลิม  วิรวรรณ สัตยานุชิต  ปลื้มจิตร์ ถินขาว  ธิดารัตน์ เพ็ญวิชัย  จรัสพร บรรดาศักดิ์  จุฑารัตน์ มูลตรีพิลา  พรพรรณ เกิดปราชญ์  คารีน่า เคร้าเซอ  วิฑิตา บาลี  รัศมี สุพะมูล  ฑิฆัมพร ช้างเขียว  วรรณา บัวแก้ว  วนิดา โคตรเรือง  อนงค์พร พรหมรัด  อำพร หญ้าผา:   ซอนย่า มิคิสโควา   แอนนา มาเรีย สปาโน   นะโอะโกะ ฮะชิโมะโตะ   อเล็กซานดรา เซอร์ซิซ   แอชลีย์ เฟรเซอร์   จอร์แดน สก๊อตต์   เหงียน ถิ หง็อก ฮวา   จัน ธิ ธาน ธุย
แหล่งข้อมูลอื่น

เว็บไซต์อย่างเป็นทางการ เก็บถาวร 2016-04-08 ที่ เวย์แบ็กแมชชีน
| ด ค กวอลเลย์บอลชายไทยแลนด์ลีก |
| --- | --- |
ทีมในฤดูกาล 2023-24:  เกษตรศาสตร์ วีซี  เกาะกูดคาบาน่า เอโฟร์เอส  ไดมอนด์ ฟู้ด ไฟน์เชฟ-แอร์ฟอร์ซ  นครราชสีมา คิวมินซี วีซี  พิษณุโลก วีซี  เมืองพล วีซี  วิทยาลัยนครราชสีมา ปลูกปัญญา ขามทะเลสอ  อาร์เอสยู วีซี 
ฤดูกาล:  2006  2007  2008  2009  2010  2010–11  2011–12  2012–13  2013–14  2014–15  2015–16  2016–17  2017–18  2018–19  2020  2020–21  2021–22  2022–23  2023–24
อุทยานแห่งชาติถ้ำปลา–น้ำตกผาเสื่อ

| อุทยานแห่งชาติถ้ำปลา–น้ำตกผาเสื่อ |
| --- | --- |
ไอยูซีเอ็นกลุ่ม 2 (อุทยานแห่งชาติ)
Pha Suea Waterfall
จุดแสดงที่ตั้งแสดงแผนที่จังหวัดแม่ฮ่องสอนอุทยานแห่งชาติถ้ำปลา–น้ำตกผาเสื่อ (ประเทศไทย)แสดงแผนที่ประเทศไทย
ที่ตั้ง: จังหวัดแม่ฮ่องสอน, ประเทศไทย
เมืองใกล้สุด: อำเภอเมืองแม่ฮ่องสอน
พิกัด: 19°30′8″N 98°0′23″E﻿ / ﻿19.50222°N 98.00639°E﻿ / 19.50222; 98.00639
พื้นที่: 511 กม.2
หน่วยราชการ: กรมอุทยานแห่งชาติ สัตว์ป่า และพันธุ์พืช
อุทยานแห่งชาติถ้ำปลา–น้ำตกผาเสื่อ เป็นอุทยานแห่งชาติแห่งหนึ่งในประเทศไทย ตั้งอยู่ในพื้นที่อำเภอเมืองแม่ฮ่องสอน และอำเภอปางมะผ้า จังหวัดแม่ฮ่องสอน ทางภาคเหนือของไทย มีเนื้อที่ประมาณ 305,000 ไร่ (ประมาณ 511 ตารางกิโลเมตร หรือ 200 ตารางไมล์)
ลักษณะภูมิประเทศ

เป็นเทือกเขาสูงสลับซับซ้อนแนวเทือกเขาจะทอดยาวตามแนวเหนือใต้ มียอดเขาที่สำคัญได้แก่ ดอยลาน ดอยตองหมวก ดอยกิ่งกอม ดอยแหลม ดอยปางฮูง ดอยหน้าแข้งช้าง ฯลฯ ดอยลานเป็นยอดเขาที่สูงที่สุด สูงประมาณ 1,918 เมตร จากระดับน้ำทะเลความสูงของพื้นที่ 300-1,900 เมตร เหนือระดับน้ำทะเล ความสูงเฉลี่ยประมาณ 500 เมตร จากระดับน้ำทะเล และอยู่ในเขตลุ่มน้ำหลักของจังหวัดแม่ฮ่องสอน ได้แก่ ลุ่มน้ำปาย แม่น้ำของ น้ำแม่สะงา และน้ำแม่สะงี
ลักษณะภูมิอากาศ

มีลักษณะภูมิอากาศแบบฝนเมืองร้อน แบ่งได้เป็น 3 ฤดู คือ
ฤดูฝน เริ่มต้นตั้งแต่กลางเดือนพฤษภาคม - กลางเดือนตุลาคม ได้รับอิทธิพลจากมรสุมตะวันออกเฉียงใต้ที่พัดผ่านทะเล และมหาสมุทรทำให้อากาศชุ่มชื้น และมีฝนตกชุก โดยเฉพาะเดือนสิงหาคมเป็นเดือนที่มีปริมาณน้ำฝนมากที่สุดในรอบปี
ฤดูหนาว เริ่มตั้งแต่เดือนพฤศจิกายน - เดือนกุมภาพันธ์ ได้รับอิทธิพลมรสุมตะวันออกเฉียงเหนือ โดยความกดอากาศสูงจากประเทศจีนแผ่ปกคลุมประเทศไทยทำให้อากาศหนาวเย็นและแห้งแล้ง โดยเฉพาะในเดือนพฤศจิกายนถึงเดือนมกราคม เป็นเดือนที่เกิดหมอกมากที่สุดประมาณ 21-26 วัน ส่วนมากเกิดในตอนรุ่งเช้า
ฤดูร้อน เริ่มตั้งแต่กลางเดือนกุมภาพันธ์ - กลางเดือนพฤษภาคม จะมีอากาศร้อนอบอ้าวทั่วไป โดยเฉพาะเดือนเมษายน จะเป็นเดือนที่มีอากาศร้อนที่สุดในรอบปี
ทรัพยากรป่าไม้

ชนิดของป่าที่พบจำแนกชนิดป่าได้ 6 ประเภท ดังนี้
1. ป่าผสมผลัดใบ หรือป่าเบญจพรรณ (Mixed Deciduous Forest) ครอบคลุมพื้นที่ประมาณ 30% พบบริเวณพื้นที่ราบเชิงเขา และที่ลาดชันตามไหล่เขา ชนิดไม้สำคัญได้แก่ ตะแบก ประดู่ มะค่าโมง แดง ไทร งิ้วป่า เป็นต้น นอกจากนี้ยังพบไม้ไผ่ขึ้นเป็นจำนวนมาก
2. ป่าดงดิบ (Tropical Evergreen Forest) ส่วนใหญ่จะเป็นผืนป่าดิบชื้น และป่าดิบเขา ครอบคลุมพื้นที่ประมาณ 35% สภาพดินค่อนข้างลึก มีความชุ่มชื้นสูง ชนิดไม้สำคัญ ได้แก่ ยาง ประดู่ ตีนเป็ด ไม้จำพวกวงศ์ก่อ นอกจากนี้ตามพื้นล่างจะพบ หวาย ขิง ข่าป่า และเฟินมากมาย เป็นต้น
3. ป่าเต็งรัง (Dry Dipterocarp Forest) เป็นป่าผลัดใบพบตามสันเขา และตามบริเวณที่ลาดชัน ที่ระดับความสูงประมาณ 300-900 เมตร จากระดับน้ำทะเลปานกลาง ครอบคลุมพื้นทีประมาณ 15% สภาพดินค่อนข้างตื้น มีก้อนหินโผล่ และกรวด-ลูกรังปน ช่วงฤดูแล้งเกิดไฟไหม้ป่า เป็นประจำทำให้พันธุ์ไม้ส่วนใหญ่แคระแกรน ชนิดไม้สำคัญได้แก่ เต็ง รัง ตะแบกนา มะค่าแต้ เป็นต้น
4. ป่าสนเขา (Pine Forest) เป็นป่าที่พบในบริเวณพื้นที่ที่มีความสูงประมาณ 200-1,800 เมตร จากระดับน้ำทะเลปานกลาง ครอบคลุมพื้นที่ประมาณ 5% ลักษณะเป็นป่าโปร่ง มีทั้งสนสองใบ และ สนสามใบ และส่วนใหญ่จะขึ้นปะปนอยู่กับป่าเต็งรัง ไม้พื้นล่างส่วนใหญ่เป็นหญ้าคา เป็นต้น
5. สวนป่า (Forest Planation) ครอบคลุมพื้นที่ประมาณ 10% ได้แก่
สวนป่าหมอกจำแป่-แม่สะงา
โครงการพระราชดำริปางตอง 1 (ห้วยมะเขือส้ม)
โครงการพระราชดำริปางตอง 2 (ปางอุ๋ง)
โครงการปรับปรุงป่าสงวนแห่งชาติป่าแม่ปายฝั่งขวาตอนล่าง (1) และ (2)
สวนป่าห้วยผา พันธุ์ไม้ที่ใช้ในการปลูก ได้แก่ สัก สนสามใบ คูน
6. ป่าเสื่อมโทรม (Distarbed Forest) ครอบคลุมพื้นที่ประมาณ 5% พื้นที่เหล่านี้ได้ถูกราษฎรเข้าบุกรุกแผ้วถางเพื่อทำการเกษตร แต่ปัจจุบันทางราชการได้ผลักดันออก และปัจจุบันราษฎรได้ปล่อยทิ้งร้างจนสภาพป่าเริ่มฟื้นคืนสภาพ
ทรัพยากรสัตว์ป่า

จากการสำรวจทรัพยากรสัตว์ป่า ข้อมูลส่วนใหญ่จากการพบสัตว์ป่าโดยตรง ตลอดจนชีววิทยาบางประการ แยกออกได้ ดังนี้
สัตว์ปีก จำพวกนก จำนวน 123 ชนิด เช่น  เหยี่ยว และนกปรอด เป็นต้น
สัตว์เลี้ยงลูกด้วยนม จำนวน 30 ชนิด  เช่น กระทิง, เลียงผา, เก้ง, ชะมด, หมูป่า เป็นต้น
สัตว์สะเทินน้ำสะเทินบก จำนวน 5 ชนิด
สัตว์เลื้อยคลาน จำนวน 30 ชนิด
สัตว์น้ำ เช่น ปลาน้ำจืด จำนวน 20 ชนิด
แมลง จำนวน 200 ชนิด
สถานที่ท่องเที่ยว

สิ่งที่น่าสนใจได้แก่
ถ้ำปลา ตั้งอยู่ที่บ้านห้วยผา ตำบลห้วยผา ห่างจากตัวอำเภอเมืองประมาณ 17 กิโลเมตร  สามารถเดินทางไปชมได้ทุกฤดูกาล บริเวณโดยรอบเป็นลำธารและป่าเขา ถ้ำปลาตั้งอยู่บริเวณเชิงเขามีลักษณะเป็นแอ่งน้ำขนาดใหญ่กว้างประมาณ 2 เมตร ลึก 1.50 เมตร ภายในแอ่งน้ำมีน้ำไหลออกจากถ้ำใต้ภูเขาอยู่ตลอดเวลา และมีปลาขนาดใหญ่อาศัยอยู่เป็นจำนวนมาก คือ ปลาพลวงหิน หรือปลามุง หรือปลาคัง ซึ่งเป็นปลาที่มีเกล็ดขนาดใหญ่ในวงศ์เดียวกันกับปลาคาร์ป และถึงแม้จะมีอยู่เป็นจำนวนมาก แต่ก็ไม่มีใครจับไปรับประทานหรือทำอันตราย เนื่องจากมีความเชื่อว่าเป็นปลาเจ้า หากใครนำไปรับประทานแล้วจะต้องมีอันเป็นไป โดยภายในถ้ำมีรูปปั้นฤๅษีอยู่เป็นเทพารักษ์ผู้ปกปักรักษาถ้ำและปลา นอกจากนี้แล้วยังมีปลาชนิดอื่น ๆ เช่น ปลากระแห, ปลาช่อนงูเห่า
น้ำตกผาเสื่อ เป็นน้ำตกที่ไหลมาจากน้ำตกแม่สะงาในพม่า เป็นน้ำตกขนาดกลางสูงประมาณ 10 เมตร กว้าง 15 เมตรในช่วงฤดูฝนจะมีน้ำไหลเต็มหน้าผากว้างทำให้ดูมีรูปร่างคล้ายเสื่อปูลาด จึงเป็นที่มาของชื่อน้ำตกผาเสื่อส่วนในฤดูแล้งจะมีน้ำน้อย แต่ก็มีถือว่าเป็นน้ำตกที่มีน้ำตลอดปี แม้จะสามารถมองเห็นหินที่สวยงามเหมาะสำหรับพักผ่อนหย่อนใจแต่ทางอุทยานไม่อนุญาตให้นักท่องเที่ยวลงเล่นน้ำเพราะน้ำค่อนข้างเชี่ยวและเป็นเหวลึกช่วงที่เหมาะสมจะไปท่องเที่ยวคือเดือนกรกฎาคม–กันยายน น้ำตกผาเสื่อตั้งอยู่ในเขตตำบลหมอกจำแป่ ห่างจากตัวอำเภอเมืองประมาณ 26 กิโลเมตร
รูปภาพ

น้ำตกผาเสื่อ
น้ำตกผาเสื่อ
ศาลภายในถ้ำปลา
ฝูงปลาพลวงหิน
ปลาพลวงหินในถ้ำ
แหล่งข้อมูลอื่น

อุทยานแห่งชาติถ้ำปลา-ผาเสื่อ เก็บถาวร 2016-10-17 ที่ เวย์แบ็กแมชชีน จากการท่องเที่ยวแห่งประเทศไทย
| ด ค กอุทยานแห่งชาติในประเทศไทย |
| --- | --- | --- |
| ภาคเหนือ |  ขุนขาน  ขุนแจ  ขุนน่าน  ขุนพะวอ  ขุนสถาน  เขลางค์บรรพต  เขาค้อ  คลองลาน  คลองวังเจ้า  แควน้อย  แจ้ซ้อน  ผาแดง  ดอยขุนตาล  ดอยจง  ดอยผากลอง  ดอยผ้าห่มปก  ดอยภูคา  ดอยภูนาง  ดอยเวียงผา  ดอยสอยมาลัย  ดอยสุเทพ-ปุย  ดอยหลวง  ดอยอินทนนท์  ต้นสักใหญ่  ตากสินมหาราช  ตาดหมอก  ถ้ำปลา–น้ำตกผาเสื่อ  ถ้ำผาไท  ถ้ำสะเกิน  ถ้ำหลวง-ขุนน้ำนางนอน  ทุ่งแสลงหลวง  นันทบุรี  น้ำตกชาติตระการ  น้ำตกบัวตอง–น้ำพุเจ็ดสี  น้ำตกพาเจริญ  น้ำตกแม่สุรินทร์  น้ำหนาว  ภูชี้ฟ้า  ภูซาง  ภูสอยดาว  ภูหินร่องกล้า  แม่เงา  แม่จริม  แม่ตะไคร้  แม่โถ  แม่ปิง  แม่ปืม  แม่เมย  แม่ยม  แม่วงก์  แม่วะ  แม่วาง  แม่สะเรียง  รามคำแหง  ลานสาง  ลำน้ำกก  ลำน้ำน่าน  เวียงโกศัย  ศรีน่าน  ศรีลานนา  ศรีสัชนาลัย  สาละวิน  ห้วยน้ำดัง  ออบขาน  ออบหลวง  |  |
| ภาคตะวันออกเฉียงเหนือ |  แก่งตะนะ  เขาพระวิหาร  เขาใหญ่  ตาดโตน  ตาพระยา  ทับลาน  ไทรทอง  นายูง-น้ำโสม  น้ำพอง  ป่าหินงาม  ผาแต้ม  ภูกระดึง  ภูเก้า-ภูพานคำ  ภูจองนายอย  ภูเรือ  ภูแลนคา  ภูเวียง  ภูผาเทิบ  ภูผาม่าน  ภูผายล  ภูผาเหล็ก  ภูพาน  ภูลังกา  ภูสระดอกบัว  ภูสวนทราย  ภูหินจอมธาตุ–ภูพระบาท  |  |
| ภาคกลาง |  น้ำตกเจ็ดสาวน้อย  น้ำตกสามหลั่น  พุเตย  |  |
| ภาคตะวันออก |  เขาคิชฌกูฏ  เขาชะเมา-เขาวง  เขาสิบห้าชั้น  เขาแหลมหญ้า-หมู่เกาะเสม็ด  น้ำตกคลองแก้ว  น้ำตกพลิ้ว  ปางสีดา  หมู่เกาะช้าง  |  |
| ภาคตะวันตก |  กุยบุรี  แก่งกระจาน  เขาสามร้อยยอด  เขาแหลม  เขื่อนศรีนครินทร์  เฉลิมพระเกียรติไทยประจัน  เฉลิมรัตนโกสินทร์  ทองผาภูมิ  ไทรโยค  น้ำตกห้วยยาง  ลำคลองงู  หาดวนกร  เอราวัณ  |  |
| ภาคใต้ |  แก่งกรุง  เขานัน  เขาน้ำค้าง  เขาปู่-เขาย่า  เขาพนมเบญจา  เขาลำปี-หาดท้ายเหมือง  เขาสก  เขาหลวง  เขาหลัก-ลำรู่  คลองพนม  ตะรุเตา  ใต้ร่มเย็น  ทะเลบัน  ธารเสด็จ-เกาะพะงัน  ธารโบกขรณี  น้ำตกซีโป  น้ำตกทรายขาว  น้ำตกโยง  น้ำตกสี่ขีด  น้ำตกหงาว  บางลาง  บูโด-สุไหงปาดี  ลำน้ำกระบุรี  ศรีพังงา  สันกาลาคีรี  สิรินาถ  หมู่เกาะเภตรา  หมู่เกาะชุมพร  หมู่เกาะระนอง  หมู่เกาะลันตา  หมู่เกาะสิมิลัน  หมู่เกาะสุรินทร์  หมู่เกาะอ่างทอง  หาดขนอม-หมู่เกาะทะเลใต้  หาดเจ้าไหม  หาดนพรัตน์ธารา-หมู่เกาะพีพี  แหลมสน  อ่าวพังงา  อ่าวมะนาว-เขาตันหยง  อ่าวสยาม  |  |
 ระดับประเทศ อุทยานประวัติศาสตร์ เขตรักษาพันธุ์สัตว์ป่า เขตห้ามล่าสัตว์ป่า ระดับโลก แหล่งมรดกโลกในไทย ความทรงจำแห่งโลกของไทย มรดกภูมิปัญญาทางวัฒนธรรมของไทย พื้นที่ชุ่มน้ำแรมซาร์ในไทย พื้นที่สงวนชีวมณฑลโลกในไทย อุทยานธรณีโลกในไทย
ฮีโร (แก้ความกำกวม)

ฮีโร หรือ ฮีโร่ สามารถหมายถึง
ฮีโร - แปลว่าวีรบุรุษ
ฮีโร (ชื่อ) - ชื่อต้นของบุคคล
ฮีโร ไฟนส์-ทิฟฟิน - นักแสดงชาวอังกฤษ
ซูเปอร์ฮีโร
แอนติฮีโร
ฮีโร่ - หนังในปี 2002
เฮโรแห่งอะเล็กซานเดรีย
ตัวละครในบันเทิงคดี

ฮีโร่ (ล่าขุมทรัพย์สุดขอบฟ้า) - ตัวละครจากเรื่องล่าขุมทรัพย์สุดขอบฟ้า
ฮีโร่ หรือ เซิน - ตัวละครจากเรื่องดราก้อนบอล
ฮีโร่ - ตัวละครจากเรื่องดราก้อนเควสต์
องค์การนักศึกษาในประเทศไทย

สำหรับความหมายอื่น ดูที่ องค์การนักศึกษา
ในประเทศไทย องค์การนักศึกษา หรือ สโมสรนักศึกษา เป็นกลุ่มนักศึกษาในมหาวิทยาลัยหรือสถาบันอุดมศึกษา มีบทบาทหน้าที่แตกต่างกันในแต่ละสถาบัน โดยภาพรวมแล้วองค์การนักศึกษาถือเป็นศูนย์กลางของนักศึกษาในการดำเนินกิจกรรมต่าง ๆ ของนักศึกษาในมหาวิทยาลัย
องค์การนักศึกษาที่เรียกว่า สโมสรนักศึกษา เช่น สโมสรนักศึกษามหาวิทยาลัยเชียงใหม่ สโมสรนักศึกษามหาวิทยาลัยมหิดล สโมสรนักศึกษามหาวิทยาลัยธุรกิจบัณฑิตย์ สโมสรนักศึกษามหาวิทยาลัยศรีปทุม ยกเว้น จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยศรีนครินทรวิโรฒ มหาวิทยาลัยบูรพา มหาวิทยาลัยนเรศวร มหาวิทยาลัยทักษิณ มหาวิทยาลัยวลัยลักษณ์ และมหาวิทยาลัยมหาสารคาม
ประวัติ

องค์การนักศึกษาในประเทศไทยเริ่มต้นขึ้นในปี พ.ศ. 2469 มีการจัดตั้งศูนย์นิสิตแห่งแรกขึ้นที่จุฬาลงกรณ์มหาวิทยาลัย ต่อมาในปี พ.ศ. 2494 นักศึกษาได้ให้ความสนใจในกิจกรรมที่เกี่ยวกับการเมือง ซึ่งในขณะนั้นเกิดกบฏแมนฮัตตันขึ้น รัฐบาลประกาศกฎอัยการศึก และส่งกำลังทหารเข้าในบริเวณมหาวิทยาลัยธรรมศาสตร์ จนเป็นเหตุให้นักศึกษาร่วมกันเรียกร้องให้ทหารคืนพื้นที่มหาวิทยาลัย ต่อมาในปี พ.ศ. 2515 ได้มีการจัดตั้งศูนย์กลางนิสิตนักศึกษาแห่งประเทศไทย (ศนท.) ขึ้นมา โดยกำจัดโสณฑ์ จุลสมัย นิสิตแพทยศาสตร์ จุฬาลงกรณ์มหาวิทยาลัย ที่เรียกองค์การนักศึกษามหาวิทยาลัยต่าง ๆ ในขณะนั้น 11 มหาวิทยาลัยมาประชุมรวมกัน และต่อมาทำให้มีบทบาทอย่างยิ่งในเหตุการณ์ 14 ตุลา พ.ศ. 2516
ในปัจจุบันกิจกรรมของนักศึกษาได้ปรับเปลี่ยนรูปแบบต่างไปจากอดีต มีรูปแบบเปลี่ยนแปลงไปตามความสนใจของนักศึกษา และกระแสสังคม
การบริหารงานองค์การนักศึกษา

การบริหารงานองค์การนักศึกษาของแต่ละมหาวิทยาลัย จะมีรูปแบบแตกต่างกันตามลักษณะการบริหารงานของแต่ละมหาวิทยาลัย อาทิ มหาวิทยาลัยเกษตรศาสตร์ เรียกเป็นองค์การนิสิต  แล้วมีคณะกรรมการบริหารประกอบด้วยองค์การบริหาร องค์การนิสิต ของวิทยาเขตต่าง ๆ กับ สภาผู้แทนนิสิต องค์การนิสิต ของทุกวิทยาเขต แล้วผู้นำสูงสุดเรียกว่า "เลขาธิการองค์การนิสิตมหาวิทยาลัยเกษตรศาสตร์"
ในขณะที่ จุฬาลงกรณ์มหาวิทยาลัย เรียกเป็นสโมสรนิสิต มีโครงสร้างหลักเป็น องค์การบริหารสโมสรนิสิต กับสภานิสิต ซึ่ง องค์การบริหารสโมสรนิสิต มี นายกสโมสรนิสิต เป็นผู้นำ ส่วนสภานิสิต มีประธานสภานิสิต เป็นผู้นำ
สำหรับองค์การนักศึกษาที่มีชื่อเสียงเป็นแกนนำในเรื่องการเมือง รวมถึงรับผิดชอบต่อสังคมจากอดีตจนถึงปัจจุบันคือ องค์การนักศึกษามหาวิทยาลัยธรรรมศาสตร์ เนื่องจากด้วยมหาวิทยาลัยมีส่วนร่วมทางเมืองมาโดยตลอด เห็นได้จากเหตุการทางเมืองสำคัญของประเทศ เช่น 14 ตุลา 2516 เหตุการณ์สังหารหมู่ 6 ตุลา 2519 และเหตุการณ์พฤษภาทมิฬ 2535 ซึ่ง องค์การนักศึกษามหาวิทยาลัยธรรมศาสตร์ เป็นแกนนำนักศึกษาของประเทศไทยในสมัยนั้น ซึ่งเปรียบเหมือนโรงเรียนการเมือง ทำให้มีบุคคลสำคัญทางองค์การนักศึกษาไปทำงานทางการเมืองเป็นจำนวนมาก และกิจกรรมนักศึกษาของ มหาวิทยาลัยธรรมศาสตร์เป็นสิ่งที่เรียกได้ว่า "เมืองหลวงแห่งกิจกรรมนักศึกษา" คณะกรรมการบริหารองค์การนักศึกษาปัจจุบันมาจาก พรรคธรรมเพื่อโดม ซึ่งถือเป็นพรรคการเมืองเก่าแก่พรรคหนึ่งของมหาวิทยาลัย ที่ยังหลงเหลืออยู่และลงสมัครเลือกตั้งเป็นคณะกรรมการบริหารตลอด 20 ปีในการก่อตั้งพรรค โดยได้รับเลือกตั้งเป็นคณะกรรมการบริหารองค์การฯถึง 18 ครั้ง ซึ่งผู้ก่อตั้งคือ นายชาญกิจ ไตรรัตนานนท์ นายกองค์การนักศึกษามหาวิทยาลัยธรรมศาสตร์ ปี 2544
สถาบันเทคโนโลยีราชมงคลในอดีต เรียกเป็นองค์การนักศึกษา มีนายกสโมสรนักศึกษาของคณะ 15 คณะ และนายกสโมสรนักศึกษาวิทยาเขต 35 แห่ง เป็นคณะกรรมการบริหารงาน (ในปัจจุบันได้เปลี่ยนแปลงไปเป็นองค์การนักศึกษามหาวิทยาลัยเทคโนโลยีราชมงคลทั้ง 9 แห่งแล้ว) โดยรูปแบบดังกล่าวมีลักษณะคล้ายคลึงกับองค์การนักศึกษามหาวิทยาลัยเทคโนโลยีราชมงคลล้านนา ในปัจจุบัน
ในสถาบันอุดมศึกษาเอกชนในประเทศไทยนั้นส่วนมากนิยมเรียกผู้นำนักศึกษาว่า สโมสรนักศึกษา อาทิเช่า สโมสรนักศึกษามหาวิทยาลัยศรีปทุมเป็นองค์กรที่เป็นศูนย์กลางในการดำเนินกิจกรรมต่างๆของนักศึกษา เป็นสื่อกลางในการติดต่อประสานงานในการทำกิจกรรมระหว่างนักศึกษากับมหาวิทยาลัย โดยมีคณะกรรมการสโมสรนักศึกษา ซึ่งได้มาด้วยการเลือกตั้ง และรับการแต่งตั้งจากมหาวิทยาลัยให้ปฏิบัติหน้าที่อยู่ในวาระ 1 ปี ทำหน้าที่บริหารงาน และดำเนินงานของสโมสรนักศึกษา ภายใต้การดูแล สโมสรนักศึกษามหาวิทยาลัยศรีปทุมนั้นก็จะประกอบไปด้วย นายกสโมสรนักศึกษา อุปนายก 2 คน และประธานฝ่ายต่าง ๆ 12 ฝ่ายหรืออาจจะเพิ่มมากขึ้นตามคณะกรรมการบริหารสโมสรนักศึกษาเห็นสมควร คณะกรรมการบริหารสโมสรนักศึกษาปัจจุบันมาจาก พรรค สามัคคีศรีปทุม โดยมี นายประพันธ์  เย็นสุข เป็นผู้ดำรงตำแหน่งนายกสโมสรนักศึกษา สโมสรนักศึกษา ก็จะมีความคล้ายคลึงกับ องค์การนักศึกษา มากเลยทีเดียว
อดีตนายกองค์การนักศึกษาที่มีชื่อเสียง > มหาวิทยาลัยธรรมศาสตร์

วิจิตร ศรีสังข์ (พ.ศ. 2517) อดีตผู้ก่อตั้งพรรคพลังธรรม
สมาน เลิศวงศ์รัฐ (พ.ศ. 2518) อดีตนายทะเบียนพรรคไทยรักไทย
พิเชียร อำนาจวรประเสริฐ (พ.ศ. 2519) สมาชิกสภาร่างรัฐธรรมนูญ พ.ศ. 2550
กรวีร์ ปริศนานันทกุล สมาชิกสภาผู้แทนราษฎร
อดีตนายกองค์การนักศึกษาที่มีชื่อเสียง > จุฬาลงกรณ์มหาวิทยาลัย

เจ้าไชยณรงค์ ณ เชียงใหม่ (พ.ศ. 2480 และ พ.ศ. 2482) อดีตสมาชิกสภาผู้แทนราษฎรจังหวัดเชียงใหม่
ศาสตราจารย์ ดร.วิจิตร ศรีสอ้าน (พ.ศ. 2502) อดีตรัฐมนตรีว่าการกระทรวงศึกษาธิการ
ดร.ประสาร ไตรรัตน์วรกุล (พ.ศ. 2516) ผู้ว่าการธนาคารแห่งประเทศไทย
รองศาสตราจารย์ ดร.เอนก เหล่าธรรมทัศน์ (พ.ศ. 2519) อดีตหัวหน้าพรรคมหาชน
ศาสตราจารย์ ดร.กนก วงษ์ตระหง่าน ที่ปรึกษานายกรัฐมนตรี (นายอภิสิทธิ์ เวชชาชีวะ)
ศาสตราจารย์ ดร.เกื้อ วงศ์บุญสิน รองอธิการบดีจุฬาลงกรณ์มหาวิทยาลัย
ประเสริฐ ทรัพย์สุนทร อดีตกรรมการกลางพรรคคอมมิวนิสต์แห่งประเทศไทย
มนตรี ศรไพศาล ผู้บริหารของบริษัทเงินทุนหลักทรัพย์ กิมเฮง (ประเทศไทย)
รองศาสตราจารย์ ดร.อนุสรณ์ ธรรมใจ นักวิชาการอิสระทางเศรษฐศาสตร์
เนติวิทย์ โชติภัทรไพศาล นักเขียน
อดีตนายกองค์การนักศึกษาที่มีชื่อเสียง > มหาวิทยาลัยรามคำแหง

พินิจ จารุสมบัติ (พ.ศ. 2516) อดีตรองนายกรัฐมนตรี รัฐบาลพันตำรวจโท ทักษิณ ชินวัตร
สิริวัฒน์ ไกรสินธุ์ อดีตสมาชิกวุฒิสภาจังหวัดนครศรีธรรมราช
เทพไท เสนพงศ์ (พ.ศ. 2523-พ.ศ. 2526) สมาชิกสภาผู้แทนราษฎรพรรคประชาธิปัตย์ โฆษกประจำตัวของนายอภิสิทธิ์ เวชชาชีวะ เมื่อครั้งดำรงตำแหน่งนายกรัฐมนตรี
อุทัย ยอดมณี (พ.ศ. 2556-พ.ศ. 2557) ผู้ประสานงานเครือข่ายนักศึกษาประชาชนปฏิรูปประเทศไทย(คปท.) แกนนำกปปส.
ประเดิม ดำรงเจริญ อดีตหัวหน้าพรรคเครือข่ายชาวนาแห่งประเทศไทย
อดีตนายกองค์การนักศึกษาที่มีชื่อเสียง > มหาวิทยาลัยมหิดล

นายแพทย์เหวง โตจิราการ (พ.ศ. 2517) กรรมการสมาพันธ์ประชาธิปไตย และแกนนำ นปช.แดงทั้งแผ่นดิน
นายแพทย์นิรันดร์ พิทักษ์วัชระ (พ.ศ. 2518) สมาชิกวุฒิสภา พ.ศ. 2543
อดีตนายกองค์การนักศึกษาที่มีชื่อเสียง > มหาวิทยาลัยเชียงใหม่

ศาสตราจารย์เกียรติคุณ นายแพทย์เกษม วัฒนชัย องคมนตรี  และนายกสภามหาวิทยาลัยเชียงใหม่  ในอดีตได้รับตำแหน่งรัฐมนตรีว่าการกระทรวงศึกษาธิการ  ในรัฐบาลทักษิณ ชินวัตร
จาตุรนต์ ฉายแสง (พ.ศ. 2519) อดีตรองนายกรัฐมนตรี
นายแพทย์ วรงค์ เดชกิจวิกรม อดีตสมาชิกสภาผู้แทนราษฎรจังหวัดพิษณุโลก
อดีตนายกองค์การนักศึกษาที่มีชื่อเสียง > มหาวิทยาลัยขอนแก่น

นายแพทย์เปรมศักดิ์ เพียยุระ อดีตนักการเมืองสังกัดพรรคความหวังใหม่, ไทยรักไทย และชาติไทย
อดีตนายกองค์การนักศึกษาที่มีชื่อเสียง > สถาบันอื่น ๆ

นายพิภพ ธงไชย (พ.ศ. 2510 - วิทยาลัยครูบ้านสมเด็จ) แกนนำพันธมิตรประชาชนเพื่อประชาธิปไตย
ดูเพิ่ม

ขบวนการนักศึกษาในประเทศไทย
เจียงเซี่ย (สัตว์เลี้ยงลูกด้วยนม)

| เจียงเซี่ย ช่วงเวลาที่มีชีวิตอยู่: Early Paleocene–Late Paleocene  PreꞒ Ꞓ O S D C P T J K Pg N      |
| --- | --- |

Jiangxia chaotoensis

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์เลี้ยงลูกด้วยนม Mammalia
อันดับ:: †Mesonychia Mesonychia
วงศ์:: †Mesonychidae Mesonychidae Zhang et al., 1979
สกุล:: †เจียงเซี่ย Jiangxia Zhang et al., 1979
สปีชีส์:: †Jiangxia chaotoensis
ชื่อทวินาม
†Jiangxia chaotoensis Zhang et al., 1979

เจียงเซี่ย (ชื่อวิทยาศาสตร์: Jiangxia chaotoensis) เป็นเมโซนีคิด (mesonychid) ที่พบในชั้นหินยุคหนงชาน (Nongshanian; 濃山期) ในสมัยพาลีโอซีนตอนต้นของจีน โดยอาจมีส่วนเกี่ยวข้องกับสกุล Dissacus และ Hukoutherium
Jinagxia chaotoensis ได้รับชื่อตามสถานที่ค้นพบในมณฑลเจียงซี ประเทศจีน
เจ้าฟ้าจันทวดี

| เจ้าฟ้าจันทวดี |
| --- | --- |
เจ้าฟ้า
ราชวงศ์: บ้านพลูหลวง
พระบิดา: สมเด็จพระเจ้าอยู่หัวบรมโกศ
พระมารดา: กรมหลวงพิพิธมนตรี
ศาสนา: พุทธ
เจ้าฟ้าจันทวดี หรือ เจ้าฟ้าบัวจัน พระราชธิดาในสมเด็จพระเจ้าอยู่หัวบรมโกศกับกรมหลวงพิพิธมนตรี เป็นพระเชษฐภคินีในสมเด็จพระเจ้าอุทุมพรและสมเด็จพระที่นั่งสุริยาศน์อมรินทร์
เจ้าฟ้าจันทวดี เป็นพระราชธิดาในสมเด็จพระเจ้าอยู่หัวบรมโกศ ประสูติแต่กรมหลวงพิพิธมนตรี ใน คำให้การชาวกรุงเก่า ระบุว่าพระองค์มีพระนามเดิมว่า เจ้าฟ้าบัวจัน คำให้การขุนหลวงหาวัด ระบุว่าพระชนนีสืบเชื้อสายพราหมณ์จากเมืองเพชรบุรี พระองค์มีพระพี่น้องร่วมพระชนกชนนีแปดพระองค์ ได้แก่ เจ้าฟ้าสิริประชา (หรือประชาวดี), เจ้าฟ้าสิริประภา (หรือประภาวดี), เจ้าฟ้ากษัตรีย์, สมเด็จพระที่นั่งสุริยาศน์อมรินทร์, เจ้าฟ้าบัวจัน (หรือจันทรวดี), เจ้าฟ้านวน (หรือนุ่ม) และสมเด็จพระเจ้าอุทุมพร
หลังการเสียกรุงศรีอยุธยาครั้งที่สอง พม่าได้ทำการกวาดต้อนเจ้านายอยุธยา 869 องค์ และผู้สืบเชื้อสายพระราชวงศ์อีก 2,000 คนเศษ แต่ปรากฏว่าเหลือเจ้านายบางส่วนตกค้างที่ค่ายโพธิ์สามต้น และบางส่วนหนีรอดออกไป เจ้าฟ้าจันทวดีถูกกุมขังในค่ายโพธิ์สามต้นไม่ได้ถูกกวาดไปพม่า โดยถูกจองจำพร้อมกับเจ้านายฝ่ายในจำนวนหนึ่ง ดังปรากฏใน พระราชพงศาวดารฉบับพระราชหัตถเลขา ความว่า
"...ในเขตแดนแว่นแคว้นสยามประเทศ เหตุว่าหาเจ้าแผ่นดินจะปกครองบมิได้ เหมือนดุจสัตถันดรกัล์ปและทุพภิกขันดรกัล์ป และพระราชวงศานุวงศ์ ซึ่งเหลืออยู่พม่ามิได้เอาไปนั้น ตกอยู่ ณ ค่ายโพธิ์สามต้นก็มีบ้าง ที่หนีไปเมืองอื่นนั้นก็มีบ้าง และเจ้าฟ้าสุริยา 1 เจ้าฟ้าพินทวดี 1 เจ้าฟ้าจันทวดี 1 พระองค์เจ้าฟักทอง 1 ทั้ง 4 พระองค์นี้ เป็นราชบุตรีพระพุทธเจ้าหลวงในพระบรมโกศ และเจ้ามิตรบุตรีกรมพระราชวัง 1 หม่อมเจ้ากระจาดบุตรีกรมหมื่นจิตรสุนทร 1 หม่อมเจ้ามณีบุตรีกรมหมื่นเสพภักดี 1 หม่อมเจ้าฉิมบุตรีเจ้าฟ้าจีด 1 เจ้าทั้งนี้ตกอยู่กับพระนายกอง ณ ค่ายโพธิ์สามต้น อนึ่งพระองค์เจ้าทับทิมบุตรีสมเด็จพระอัยกานั้น พวกข้าไทพาหนีออกไป ณ เมืองจันทบูร เจ้าตากก็สงเคราะห์รับเลี้ยงดูไว้..."
ภายหลังสมเด็จพระเจ้ากรุงธนบุรียกทัพตีค่ายโพธิ์สามต้นแตก อันเป็นที่สิ้นสุดสงครามกู้กรุงศรีอยุธยา พระองค์ก็ทรงอุปการะเจ้าหญิงอยุธยามาไว้ในราชสำนักธนบุรี แต่เจ้าฟ้าจันทวดี สิ้นพระชนม์ไปก่อนหน้านั้นแล้ว ดังปรากฏใน พระราชพงศาวดารฉบับพระราชหัตถเลขา ความว่า
"...อนึ่ง ซึ่งพระขัตติยวงศ์ครั้งกรุงเก่านั้น บรรดาเจ้าหญิงทรงพระกรุณาโปรดเลี้ยงไว้ในพระราชวัง และเจ้าฟ้าสุริยา เจ้าฟ้าจันทวดี สองพระองค์นั้นดับสูญสิ้นพระชนม์ ยังอยู่แต่เจ้าฟ้าพินทวดี พระองค์เจ้าฟักทอง พระองค์เจ้าทับทิม ซึ่งเรียกว่าเจ้าครอกจันทบูรนั้น และเจ้ามิตร บุตรีกรมพระราชวัง โปรดให้ชื่อ เจ้าประทุม หม่อมเจ้ากระจาด บุตรีกรมหมื่นจิตรสุนทร โปรดให้ชื่อ เจ้าบุปผา กับหม่อมเจ้าอุบล บุตรีกรมหมื่นเทพพิพิธ หม่อมเจ้าฉิม บุตรีเจ้าฟ้าจีด ทั้งสี่องค์นี้ทรงพระกรุณาเลี้ยงเป็นห้าม..."
เจ้าฟ้าจันทวดี ทรงมีข้าหลวงคนหนึ่งมีนามว่า ทองอยู่ ต่อมาได้เป็นพระชายาในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ ผู้คนพากันเรียกพระชายาว่า เจ้าครอกทองอยู่ หรือ เจ้าครอกวังหลัง ทรงมีชื่อเสียงในด้านการทำขนมค้างคาว ซึ่งขึ้นชื่อพอ ๆ กับขนมไส้หมูของกรมหลวงนรินทรเทวี จนกระทั่งชาววังเรียกขานกันว่า "ขนมค้างคาวเจ้าครอกทองอยู่ ขนมไส้หมูเจ้าครอกวัดโพธิ์"
หู อีเทียน

| หู อีเทียน |
| --- | --- |
ชื่อจีน: 胡一天
พินอิน: Hú Yītiān (จีนกลาง)
เชื้อชาติ: Han
เกิด:  (1993-12-26) 26 ธันวาคม ค.ศ. 1993 (30 ปี) Hangzhou, Zhejiang, China
อาชีพ:  Actor  Singer  Model 
ค่ายเพลง: Zhejiang Huace Film & TV
ปีทำงาน: 2016 – ปัจจุบัน
หู อีเทียน (จีน: 胡一天; พินอิน: Hú Yītiān;  เกิด 26 ธันวาคม พ.ศ. 2536, หางโจว, เจ้อเจียง) เป็นนักแสดงชาวจีน เริ่มแสดงในละครโทรทัศน์เรื่อง เซี่ยจื้อเว่ย์จื้อ (夏至未至; Rush to the Dead Summer) เมื่อ พ.ศ. 2560 ภายหลังในปีเดียวกันได้แสดงในละครออนไลน์เรื่อง จื้อหวั่วเหมินตานฉุนเตอะเสี่ยวเหม่ย์ห่าว (致我们单纯的小美好; A Love So Beautiful) ทำให้มีชื่อเสียงและได้รับรางวัลมากมาย
ผลงาน > ละคร

| ปี | ชื่อภาษาอังกฤษ / ภาษาไทย | ชื่อภาษาจีน | หมายเหตุ |
| --- | --- | --- | --- |
| 2022 | See You Again | 超时空罗曼史 | We TV, iQIYI |
| 2022 | Checkmate / ยอดนักสืบพิชิตคดี | 民国大侦探 | We TV, iQIYI |
| 2022 | A Storm of Wind and Cloud | 凭栏一片风云起 | huace croton tv thai |
| 2022 | Hello, The Sharpshooter | 你好，神枪手 | ซับไทยทาง we tv |
| 2021 | Youth Should Be Early รักนี้ต้องเป็นเธอ | 青春须早为 |  |
| 2021 | Dt.AppleDog's Time/Go Go Squid 2 นายเย็นชากับยัยปลาหมึก 2 | 我的时代，你的时代 | ซับไทยทาง WE TV |
| 2021 | Unrequited Love รักข้างเดียวที่หวายหนาน | 暗恋橘生淮南 | ซับไทยทาง WE TV |
| 2020 | You Complete Me กุหลาบกลางมรสุม | 小风暴之时间的玫瑰 | ซับไทยทาง WE TV |
| 2020 | My Roommate is a Detective ยอดนักสืบแห่งยุคสาธารณรัฐจีน | 民国奇探 | พากษ์ไทย และซับไทย ทาง MONOMAX ซับไทยทาง iQIYI Thailand |
| 2020 | Handsome Siblings เซียวฮื้อยี้ | 绝代双骄 | พากษ์ไทย และซับไทย ทาง Netflix |
| 2019 | Go Go Squid นายเย็นชากับยัยปลาหมึก | 亲爱的，热爱的 | ซับไทยทาง WE TV |
| 2017 | A Love So Beautiful นับแต่นั้น…ฉันรักเธอ | 致我们单纯的小美好 | ซับไทยทาง WE TV พากษ์ไทยทาง Viu |
| 2017 | Rush to the Dead Summer คิมหันต์เมื่อวันวาน | 夏至未至 |  |
ผลงาน > ภาพยนตร์

ปี 2559 ภาพยนตร์สั้น Cattree (猫的树) ;นักแสดงร่วม
ปี 2561 ภาพยนตร์สั้น 有那么一天
ผลงาน > รายการโทรทัศน์

ปี 2560 ออกรายการ Happy Camp (快乐大本营) ออกอากาศวันที่ 23 ธันวาคม 2560
ปี 2561 รายการ TWENTY-FOUR HOURS (二十四小时) รายการประเภทเรียลลิตี้ปฏิบัติภารกิจ
ผลงาน > ผลงานเพลง

เพลง 是梦吧 (ความฝันใช่ไหม) ประกอบซีรีส์ A Love so Beautiful
รางวัล

รางวัล POTENTIAL TV Drama Actor Award 2017 จากเวที Tencent Video Star Awards
แหล่งข้อมูลอื่น

[Weibo ส่วนตัว]
เคียวโตะ (แก้ความกำกวม)

เคียวโตะ หรือ เกียวโต อาจหมายถึง
จังหวัดเกียวโต จังหวัดในประเทศญี่ปุ่น
นครเกียวโต เมืองเอกของจังหวัดเกียวโต
เกียวโตแอนิเมชัน บริษัทการ์ตูนในจังหวัดเกียวโต
เชียง

กลุ่มชาติพันธุ์ในประเทศจีน
| Ch'iang, Chiang-Min, Erma |
| --- | --- |

ประชากรทั้งหมด
300,000+
ภูมิภาคที่มีประชากรอย่างมีนัยสำคัญ
มณฑลเสฉวน ประเทศจีน: 300,000
ภาษา
กลุ่มภาษาเชียง, ภาษาจีนกลางตะวันตกเฉียงใต้
ศาสนา
ศาสนาพื้นบ้านเชียง, ลัทธิเต๋า, ศาสนาพุทธแบบทิเบต, ศาสนาคริสต์ และศาสนาอิสลาม
เชียง (เชียง: Rrmea; จีน: 羌族; พินอิน: Qiāngzú) เป็นกลุ่มชาติพันธุ์ในประเทศจีน เป็นหนึ่งใน 56 กลุ่มชาติพันธุ์ที่ได้รับการยอมรับอย่างเป็นทางการจากสาธารณรัฐประชาชนจีน มีประชากรประมาณ 310,000 คนในปี ค.ศ. 2000 ส่วนใหญ่มีถิ่นอาศัยในพื้นที่แถบภูเขาทางตะวันตกเฉียงเหนือของมณฑลเสฉวน (Szechwan) ทางขอบด้านตะวันออกของที่ราบสูงทิเบต
ดูเพิ่ม

ภาษาเชียงเหนือ
ภาษาเชียงใต้